PÄRNU SAKSA TEHNOLOOGIAKOOL

Noorem tarkvaraarendaja

Mattias Vahtra  
Olaf Kuusik

**PRAKTIKAARUANNE**

Juhendajad:

Jorma Rebane

Heli Kuusik

Pärnu 2017

## Sissejuhatus

Praktika läbiviimiseks valisime mikroettevõtte Happy Graphics OÜ, mille tegevusaladeks on reklaami kujundamine ja trükk. Ettevõtte seni polnud vastu võtnud veebilehe arendus ja disaini projekte kuna polnud tarkvara arendusalast kompetentsi. Praktika raames pakkus Happy Graphics OÜ palju tuge võimaldades ametlikku organisatsiooni ning töövahendeid, mille abil klientidega suhelda ja tööd teostada. Ettevõtte poolt oli juhendajaks projektijuht Heli Kuusik, kes põhiliselt suunas meid kliendisuhtluse, arvelduse, ettevõtluse ning kujunduste poole pealt.

Kuna vajasime lisaks organisatoorsele toele ka arendustegevuses mentorlust, siis selles oli meile pidevalt abiks Jorma Rebane, kes töötab vanemtarkvara arendajana virtuaalreaalsuse tarkvara ja riistvara startup ettevõttes Wolfprint 3D OÜ, olles varasemalt töötanud möödunud aastal veel vanemtarkvara arendajana ettevõttes Mooncascade OÜ, mis on üks juhtivamaid Eesti tarkvara arendusettevõtteid.

Happy Graphics OÜ võimaldas meil luua oma töögraafiku, et saaksime ka muid kohustusi täita. Praktika algas 16. jaanuaril 2017 ja lõppes 16. Juunil 2017. Nädala koormus oli 30 töötundi ehk 40 akadeemilist tundi, kokku teostasime praktikat mahus

Praktika ülesanneteks kujunesid väga mitmesuguste probleemide lahendamised ja klientide soovide teostamised.

Aruande kirjutamisel lähtusime praktikajuhendist, praktikapäevikust ning projektide dokumentatsioonist.

## Tööprotsess

Töö käigus kujunes välja tsükkel, mida rakendasime kõikide klientide puhul.

* Kliendiga kohtumine
* Nõuete analüüs
* Ülesannete koostamine ja organiseerimine kanban meetodi abil
* Veebilehe arendamine
* Veebilehe testimine ja vigade parandamine

See tsükkel kordub kuni valmib veebileht, mis kliendi nõutele vastab. Seejärel läheb leht hooldusfaasi, mille käigus uuendame lehte ja probleemide esilekerkimisel likvideerime need.

## Kliendiga kohtumine

Kõigepealt üritame leida sobiva aja nii kliendi kui ka meie endi jaoks. Seejärel kohtume kliendiga. Kohtumine toimub tavaliselt kliendi töökohas. Tavaliselt ei tea kliendid täpselt, mida nad oma veebilehelt ootavad. Seetõttu peame esitama suunavaid küsimusi ja tooma näiteid juba varasemalt tehtud veebilehtede lahendustest. See annab neile parema ettekujutuse sellest, mida on üldse võimalik teha. Siis tavaliselt tekib juba kliendil ettekujutus oma veebilehest ja me saame selgeid nõudeid veebilehe funktsionaalsusele ja disainile. Kõik kliendi nõuded ja märkused paneme kirja kogu kohtumise vältel.

Järgnevatel kohtumistel tutvustame juba valminud veebilehe prototüüpi ja saame tagasisidet kliendilt. Paneme kirja uued märkmed.

## Nõuete analüüs

Pärast kliendiga kohtumist arutame me nõuded koos läbi. Võtame läbi kõik kirja pandud teksti ja mõtleme välja eesmärgid vastavalt kliendi soovidele ja oma visioonile veebilehest. Seejärel analüüsime erinevaid võimalusi eesmärkide täitmiseks ja teeme vastavad ülesanded. Töö paremaks organiseerimiseks kasutame kanbani meetodit.

## Veebilehe arendamine

Alguses arendasime veebilehti laivis, ehk kõik muutused läksid kohe nähtavale. Nüüdseks arendame veebilehti lokaalselt kasutades lokaalse serveri imiteerimiseks XAMPP programmi. XAMPP on vaba tarkvaratoode mis võimaldab kiirendada ning lihtsustada tarkvaraarenduse protsessi. Kui on vaja testida oma rakendust ilma internetita siis arendaja võib seda teha oma arvutis oma isiklikus serveris ja andmebaasis. XAMPP sisaldab Apache HTTP Serverit, MySQL andmebaasi ning võimaldab käivitada PHP ja Perl keele skripte. Pärast allalaadimist ja installimist on võimalik seadistada kõik serverid ning käivitada oma rakendus.

!Esialgu teeme projekti jaoks kausta, kus on peal wordpress. Wordpressi võimaluste suurendamiseks ostsime Themify teema litsentsi. Selleks, et tööd saaks teha mitmes kohas kasutame GITHUBi, et iga projekti failid oleksid sünkroniseeritud ja alati kättesaadavad. Kuna GIT salvestab peale igat commiti endale eelnevast versioonist koopia, siis võimaldab see ka taastada veebilehe varasemaid versioone. Hetkel on töös plaan teha oma server.

Kui alguses kasutasime erinevaid wordpressi teemasid nagu näiteks Avada, siis hiljem kolisime kõik projektid üle Themify platformile. Otsustasime Themifyd kasutada, sest see võimaldas meil rohkem veebilehti kohandada kui tavalised wordpressi teemad. Ühtlasi on Themify piisavalt laialdaselt kasutatud, et oleks lihtsam leida infot teema funktsionaalsuse ja võimaluste kohta.

Veebilehte arendades on tihti vaja ka leida sobivaid pilte, et leht oleks attraktiivsem. Selleks otsime läbi kõik „stock photo“ lehed ja tõmbame alla kõik, mis võiksid sobida. Õigete piltide saamiseks oleme käinud ka kliendi juures pildistamas. See suurendab meie valikuid veebilehe kujundamises palju. Lisaks peab kasutama ka Photoshopi, et pildid sobiksid kujundusega ja pildistamisel tekkinud vigade hajutamiseks.

## Veebilehe testimine ja vigade parandamine

## Enne veebilehe prototüübi tutvustamist kliendile, testime lehte, et leida võimalikult palju vigu ja need parandada. Vigade leidmiseks katsetame veebilehti erinevates brauserites ja seadmetes.

## Koostöö kolleegide ja klientidega

Kolleege oli meil mõlemal ainult üks. Seega pidime tööd tehes arvestama ainult ühe inimesega. See andis meile väga suure paindlikkuse töö aja sättimisel, eriti kuna me mõlemad käisime praktika ajal ka täiskohaga tööl. Lisaks võimaldas meie töö iseloom lahendada palju ülesandeid ka eraldi, erinevatel aegadel ja kohtades. Vaatamata aja nappusele sujus meie koostöö probleemideta. Tänu väikesele töökollektiivile olid ülesanded kõigile selged. Ei tekkinud kordagi tülisid ja kõik arusaamatused lahenesid kiirelt.

Klientidega koostöö oli üldiselt hea. Alati leidis aja kokkusaamiseks ja kliendid näitasid ka üles huvi oma lehe arendamise ja kujunduse vastu. Põhiprobleemiks kujunes klientide aeglane reageerimine meie soovidele. Näiteks ei laetud üles pilte, mida lubati või ei koostatud tekste. Pidime mõnikord helistama või meili saatma, et kliendile meelde tuletada, miks meil oleks neid vaja. Sageli jäi meie töö sellepärast ka seisma, et kunde ei olnud vajalikke andmeid või pilte meile andnud.

## Kokkuvõte

Praktika oli väga õpetlik. Saime arendada palju olemasolevaid oskusi ja õppisime juurde nii mõndagi uut. Töö käigus kinnistasime ka koolis õpitut. Selleks, et me saaks tööd teha, pidime õppima kasutama Xampp programmi ja koolis õpitud Githubi teadmisi arendama.Veebilehti arendades õppisime laiemalt tundma wordpressi ja tema erinevaid teemasid. Lähemalt tutvusime Avada ja Tehmify teemadega. Lisaks kinnistasime oma CSS ja HTML oskusi veebilehtede kohandamisel. Tihti oli vaja kirjutada oma CSS või HTML koodi, et saavutada tulemus, mis vastaks kliendi nõuetele. Selleks oli vaja ka pilditöötlemise oskust. Selleks kasutasime Photoshop programmi.

Lisaks IT võimekusele arendasime ka muid oskusi. Näiteks kommunikatsiooni ja müügioskusi klientidega suheldes. Kultiveerisime ka pidlistamisoskust, kuna oli vaja saada pilte veebilehe jaoks ning ainus viis neid saada oli ise need teha.